title: 2014/434/EU: Euroopan keskuspankin päätös, annettu 31 päivänä tammikuuta 2014 , tiiviistä yhteistyöstä niiden osallistuvien jäsenvaltioiden kansallisten toimivaltaisten viranomaisten kanssa, joiden rahayksikkö ei ole euro (EKP/2014/5)

text:
               5.7.2014

               FI

               Euroopan unionin virallinen lehti

               L 198/7

         EUROOPAN KESKUSPANKIN PÄÄTÖS,
   annettu 31 päivänä tammikuuta 2014,
   tiiviistä yhteistyöstä niiden osallistuvien jäsenvaltioiden kansallisten toimivaltaisten viranomaisten kanssa, joiden rahayksikkö ei ole euro

      (EKP/2014/5)

      (2014/434/EU)

   EUROOPAN KESKUSPANKIN NEUVOSTO, joka
   ottaa huomioon luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15 päivänä lokakuuta 2013 annetun neuvoston asetuksen (EU) N:o 1024/2013 (1) ja erityisesti sen 7 artiklan,
   sekä katsoo seuraavaa:

               (1)

               Jäsenvaltiot, joiden rahayksikkö ei ole euro, saattavat haluta osallistua yhteiseen valvontamekanismiin (YVM). Tätä varten ne voivat pyytää Euroopan keskuspankkia (EKP) aloittamaan kanssaan asetuksen (EU) N:o 1024/2013 4 ja 5 artiklassa tarkoitetuissa tehtävissä tiiviin yhteistyön kaikkien kyseiseen jäsenvaltioon sijoittautuneiden luottolaitosten osalta.

               (2)

               Tiivis yhteistyö luodaan EKP:n päätöksellä edellyttäen, että asetuksen (EU) N:o 1024/2013 7 artiklassa säädetyt edellytykset täyttyvät.

               (3)

               On määritettävä menettelylliset näkökohdat, jotka koskevat a) tiiviin yhteistyön aloittamista koskevia hakemuksia niiltä jäsenvaltioilta, joiden rahayksikkö ei ole euro (jäljempänä ’euroalueeseen kuulumattomat jäsenvaltiot’), b) tällaisten hakemusten arviointia EKP:ssä ja c) EKP:n päätöstä luoda tiivis yhteistyö tietyn jäsenvaltion kanssa.

               (4)

               Asetuksessa (EU) N:o 1024/2013 luetellaan myös tapaukset, joissa EKP voi keskeyttää tai päättää tiiviin yhteistyön. On määritettävä tiiviin yhteistyön mahdolliseen keskeyttämiseen tai päättämiseen liittyvät menettelylliset näkökohdat,

         ON HYVÄKSYNYT TÄMÄN PÄÄTÖKSEN:
   1 OSASTO

      TIIVIIN YHTEISTYÖN ALOITTAMISTA KOSKEVA MENETTELY

   1 artikla
   Määritelmät
   Tässä päätöksessä tarkoitetaan:

               1)

               ’vähemmän merkittävällä valvottavalla yhteisöllä’ valvottavaa yhteisöä, a) joka on sijoittautunut euroalueeseen kuulumattomaan jäsenvaltioon, joka on osallistuva jäsenvaltio asetuksen (EU) N:o 1024/2013 2 artiklan 1 alakohdan mukaisesti, ja b) jolla ei ole merkittävän valvottavan yhteisön asemaa asetuksen (EU) N:o 1024/2013 6 artiklan 4 kohtaan tai 6 artiklan 5 kohdan b alakohtaan perustuvan EKP:n päätöksen nojalla;

               2)

               ’kansallisella toimivaltaisella viranomaisella’ mitä tahansa asetuksen (EU) N:o 1024/2013 2 artiklan 2 alakohdassa määriteltyä kansallista toimivaltaista viranomaista;

               3)

               ’kansallisella nimetyllä viranomaisella’ asetuksen (EU) N:o 1024/2013 2 artiklan 7 alakohdassa määriteltyä kansallista nimettyä viranomaista;

               4)

               ’osallistumattomalla jäsenvaltiolla’ mitä tahansa jäsenvaltiota, joka ei ole asetuksen (EU) N:o 1024/2013 2 artiklan 1 alakohdassa määritelty osallistuva jäsenvaltio;

               5)

               ’hakemuksen esittävällä jäsenvaltiolla’ osallistumatonta jäsenvaltiota, joka on ilmoittanut EKP:lle tämän päätöksen 2 artiklan mukaisesti hakemuksensa aloittaa tiivis yhteistyö asetuksen (EU) N:o 1024/2013 7 artiklan nojalla;

               6)

               ’merkittävällä valvottavalla yhteisöllä’ valvottavaa yhteisöä, a) joka on sijoittautunut euroalueeseen kuulumattomaan jäsenvaltioon, joka on osallistuva jäsenvaltio, ja b) jolla on merkittävän valvottavan yhteisön asema asetuksen (EU) N:o 1024/2013 6 artiklan 4 kohtaan tai 6 artiklan 5 kohdan b alakohtaan perustuvan EKP:n päätöksen nojalla;

               7)

               ’valvottavalla yhteisöllä’ asetuksessa (EU) N:o 1024/2013 määriteltyä luottolaitosta, rahoitusalan holdingyhtiötä tai rahoitusalan sekaholdingyhtiötä, joka on sijoittautunut hakemuksen esittävään jäsenvaltioon, sekä sivuliikettä, jonka osallistumattomaan jäsenvaltioon sijoittautunut luottolaitos on perustanut hakemukseen esittävään jäsenvaltioon.

         2 artikla
   Hakemus tiiviin yhteistyön aloittamisesta
   1.   Osallistumattoman jäsenvaltion, joka haluaa osallistua YVM:ään, on pyydettävä EKP:ltä tiiviin yhteistyön aloittamista liitteessä I olevaa mallia käyttäen.
   2.   Tällainen hakemus on esitettävä vähintään viisi kuukautta ennen päivää, josta lähtien osallistumaton jäsenvaltio aikoo osallistua YVM:ään.
   3 artikla
   Tiiviin yhteistyön aloittamista koskevan hakemuksen sisältö
   1.   Tiiviin yhteistyön aloittamista koskevassa hakemuksessa on oltava kaikki seuraavat:

               a)

               hakemuksen esittävän jäsenvaltion sitoutuminen varmistamaan, että sen kansallinen toimivaltainen viranomainen ja sen kansallinen nimetty viranomainen noudattavat ohjeita, suuntaviivoja tai kehotuksia, joita EKP mahdollisesti antaa siitä päivästä alkaen, jona tiivis yhteistyö alkaa;

               b)

               hakemuksen esittävän jäsenvaltion sitoutuminen toimittamaan kaikki kyseiseen jäsenvaltioon sijoittautuneita valvottavia yhteisöjä koskevat tiedot, joita EKP saattaa tarvita suorittaakseen kyseisistä valvottavista yhteisöistä kattavan arvioinnin. Hakemuksen esittävän jäsenvaltion on varmistettava, että tiedot, joita tarvitaan merkittävyyden arvioinnissa ja kyseiseen jäsenvaltioon sijoittautuneiden luottolaitosten kattavan arvioinnin suorittamiseksi asetuksen (EU) N:o 1024/2013 7 artiklan 2 kohdan b alakohdan nojalla, voidaan toimittaa EKP:lle heti kun tiiviin yhteistyön aloittamista koskeva hakemus on ilmoitettu EKP:lle;

               c)

               sitoutuminen toimittamaan EKP:lle kaikki luottamukselliset tiedot, joita se pyytää saattaakseen loppuun valmistelutoimensa.

         2.   Tiiviin yhteistyön aloittamista koskevassa hakemuksessa on oltava kaikki seuraavat liitteet:

               a)

               hakemuksen esittävän jäsenvaltion sitoumus siitä, että se hyväksyy asiaa koskevaa kansallista lainsäädäntöä, jolla varmistetaan, että säädökset, joita EKP antaa asetuksen (EU) N:o 1024/2013 nojalla, ovat velvoittavia ja täytäntöönpanokelpoisia hakemuksen esittävässä jäsenvaltiossa ja että sen kansallinen toimivaltainen viranomainen ja sen kansallinen nimetty viranomainen ovat velvollisia toteuttamaan valvottavien yhteisöjen osalta toimenpiteet, joita EKP mahdollisesti edellyttää asetuksen (EU) N:o 1024/2013 7 artiklan 4 kohdan mukaisesti.

               b)

               jäljennös asiaa koskevista kansallisista lakiluonnoksista ja niiden englanninkieliset käännökset sekä EKP:lle osoitettu lausuntopyyntö kyseisistä lakiluonnoksista;

               c)

               sitoutuminen ilmoittamaan EKP:lle välittömästi, kun asiaa koskeva kansallinen lainsäädäntö on tullut voimaan, ja sitoutuminen asetuksen (EU) N:o 1024/2013 7 artiklan 2 kohdan c alakohdan nojalla annettavan vakuutuksen toimittamiseen käyttäen tämän päätöksen liitteessä II olevaa mallia. Vakuutuksessa on oltava EKP:n kannalta tyydyttävä oikeudellinen lausunto, jossa vahvistetaan, että asetuksen (EU) N:o 1024/2013 nojalla annetut EKP:n säädökset ovat velvoittavia ja täytäntöönpanokelpoisia hakemuksen esittävässä jäsenvaltiossa ja että asiaa koskeva kansallinen lainsäädäntö velvoittaa kansallisen toimivaltaisen viranomaisen ja kansallisen nimetyn viranomaisen noudattamaan merkittäviä valvottavia yhteisöjä koskevia EKP:n erityisiä ohjeita, suuntaviivoja, kehotuksia ja toimenpiteitä sekä vähemmän merkittäviä valvottavia yhteisöjä koskevia EKP:n yleisiä ohjeita, suuntaviivoja, kehotuksia ja toimenpiteitä EKP:n asettamassa määräajassa, silloin kun sellainen on asetettu.

         3.   Hakemuksen esittävän jäsenvaltion on toimitettava EKP:lle kaikki asiakirjat, joita EKP katsoo hakemuksen arvioinnin edellyttävän. Hakemuksen esittävän jäsenvaltion on myös varmistettava, että EKP:lle toimitetaan kaikki tiedot, jotka EKP katsoo aiheelliseksi saada arvioidakseen luottolaitosten merkittävyyden ja suorittaakseen asetuksessa (EU) N:o 1024/2013 vaaditun kattavan arvioinnin.
   4 artikla
   Tiiviin yhteistyön aloittamista koskevan hakemuksen arviointi EKP:ssä
   1.   EKP ilmoittaa kirjallisesti vastaanottaneensa jäsenvaltion hakemuksen tiiviin yhteistyön aloittamisesta.
   2.   EKP voi pyytää mitä tahansa lisätietoja, joita se katsoo jäsenvaltion hakemuksen arvioinnin edellyttävän, mukaan luettuina tiedot luottolaitosten merkittävyyden arvioimiseksi ja kattavan arvioinnin suorittamiseksi.
   Jos hakemuksen esittävä jäsenvaltio on jo laatinut kattavan arvioinnin sen lainkäyttöalueelle sijoittautuneista luottolaitoksista, sen on toimitettava tuloksista yksityiskohtaiset tiedot. EKP voi päättää, että lisäarviointia ei tarvita, edellyttäen, että a) kansallisten viranomaisten laatima arviointi vastaa laadullisesti ja menetelmällisesti EKP:n vaatimuksia ja että b) EKP katsoo, että kansallisten viranomaisten laatima arviointi on edelleen ajan tasalla ja että hakemuksen esittävään jäsenvaltioon sijoittuneiden luottolaitosten tilanteessa ei ole tapahtunut sellaista merkittävää muutosta, joka edellyttäisi lisäarviointia.
   3.   Arvioidessaan asiaa koskevaa kansallista lainsäädäntöä EKP ottaa huomioon myös tällaisen lainsäädännön käytännön täytäntöönpanon.
   4.   Viimeistään kolmen kuukauden kuluttua siitä, kun EKP on vastaanottanut 3 artiklan 2 kohdan c alakohdassa tarkoitetun vakuutuksen tai mahdolliset lisätiedot, joita se on pyytänyt 2 kohdan nojalla, EKP ilmoittaa hakemuksen esittävälle jäsenvaltiolle alustavan arviointinsa. Hakemuksen esittävällä jäsenvaltiolla on tilaisuus esittää alustavasta arvioinnista näkemyksensä 20 päivän kuluessa sen vastaanottamisesta. EKP:n ja hakemuksen esittävän jäsenvaltion välillä tältä osin käytävä kirjeenvaihto on luottamuksellista.
   5 artikla
   Päätös tiiviin yhteistyön luomisesta
   1.   Jos EKP katsoo hakemuksen esittävän jäsenvaltion toimittamien tietojen perusteella, että tämä täyttää asetuksen (EU) N:o 1024/2013 7 artiklan 2 kohdan a–c alakohdassa säädetyt edellytykset tiiviin yhteistyön aloittamisesta, ja kun kattava arviointi on valmistunut ja tämän päätöksen liitteen II mukainen vakuutus annettu, EKP antaa asetuksen (EU) N:o 1024/2013 7 artiklan 2 kohdan perusteella hakemuksen esittävälle jäsenvaltiolle osoitetun päätöksen, jolla tiivis yhteistyö luodaan.
   2.   Edellä 1 kohdassa tarkoitetussa päätöksessä on esitettävä yksityiskohtaiset järjestelyt valvontatehtävien siirtämiseksi EKP:lle ja tiiviin yhteistyön aloittamispäivä, joka voi olla riippuvainen hakemuksen esittävän jäsenvaltion edistymisestä kattavan arvioinnin tulosten perusteella vaadittujen toimenpiteiden toteuttamisessa.
   3.   Jos EKP katsoo hakemuksen esittävän jäsenvaltion toimittamien tietojen perusteella, että tämä ei täytä asetuksen (EU) N:o 1024/2013 7 artiklan 2 kohdassa säädettyjä edellytyksiä, tai jos EKP ei saa arviointinsa suorittamiseksi tarvitsemiaan tietoja vuoden kuluessa hakemusta koskevasta jäsenvaltion ilmoituksesta, se voi antaa hakemuksen esittävälle jäsenvaltiolle osoitetun päätöksen, jolla tiiviin yhteistyön aloittamista koskeva hakemus hylätään.
   4.   Edellä 1 ja 3 kohdissa tarkoitetut päätökset on perusteltava.
   5.   Asetuksen (EU) N:o 1024/2013 7 artiklan 3 kohdan mukaisesti päätös tiiviin yhteistyön luomisesta julkaistaan Euroopan unionin virallisessa lehdessä, ja sen soveltaminen alkaa 14 päivän kuluttua sen julkaisemisesta.
   2 OSASTO

      TIIVIIN YHTEISTYÖN KESKEYTTÄMINEN TAI PÄÄTTÄMINEN

   6 artikla
   Keskeyttäminen tai päättäminen
   1.   Jos EKP päättää keskeyttää tiiviin yhteistyön asetuksen (EU) N:o 1024/2013 7 artiklan 5 kohdan tai 7 artiklan 7 kohdan nojalla, se perustelee päätöksensä, selventää keskeyttämispäätöksen vaikutukset ja ilmoittaa päivämäärän, jona keskeytys tulee voimaan, sekä ajanjakson, jonka aikana keskeytystä sovelletaan. Viimeksi mainittu ajanjakso saa olla enintään kuuden kuukauden pituinen. EKP voi poikkeuksellisissa olosuhteissa pidentää ajanjaksoa, mutta vain kerran.
   2.   Jos syitä, jotka johtivat keskeytykseen asetuksen (EU) N:o 1024/2013 7 artiklan 5 kohdan nojalla, ei korjata ja jos EKP tekee päätöksen tiiviin yhteistyön päättämisestä, EKP päättää tiiviin yhteistyön antamalla tätä koskevan uuden päätöksen.
   3.   Jos EKP tekee päätöksen tiiviin yhteistyön päättämisestä asetuksen (EU) N:o 1024/2013 7 artiklan 5 kohdan tai 7 artiklan 7 kohdan nojalla, se perustelee päätöksensä, selventää päättämispäätöksen vaikutukset ja ilmoittaa päivämäärän, jona päättäminen tulee voimaan.
   4.   EKP:n päätöksellä tiiviin yhteistyön keskeyttämisestä tai päättämisestä voidaan myös säännellä asianomaisessa jäsenvaltiossa sijaitsevilta valvottavilta yhteisöiltä perittävien maksujen maksamisjärjestelyjä.
   5.   Jos jäsenvaltio, jonka kanssa on luotu tiivis yhteistyö asetuksen (EU) N:o 1024/2013 7 artiklan nojalla, pyytää EKP:tä päättämään tiiviin yhteistyön asetuksen (EU) N:o 1024/2013 7 artiklan 6 kohdassa ja 7 artiklan 8 kohdassa säädetyin edellytyksin, EKP antaa päätöksen, jossa selvennetään tällaisen päättämistä koskevan päätöksen vaikutukset ja ilmoitetaan päivämäärä, jona päättäminen tulee voimaan.
   6.   Jos EKP on antanut sen kanssa tiiviin yhteistyön aloittaneen jäsenvaltion valvottavien yhteisöjen osalta päätöksiä, jotka olivat voimassa jo ennen tiiviin yhteistyön päättämistä, ne pysyvät voimassa tiiviin yhteistyön päättämisestä huolimatta.
   7.   Päätökset tiiviin yhteistyön keskeyttämisestä tai päättämisestä julkaistaan Euroopan unionin virallisessa lehdessä.
   7 artikla
   Voimaantulo
   Tämä päätös tulee voimaan 27 päivänä helmikuuta 2014.

      Tehty Frankfurt am Mainissa 31 päivänä tammikuuta 2014.

            EKP:n puheenjohtaja

         Mario DRAGHI

      (1)  EUVL L 287, 29.10.2013, s. 63.

      LIITE I
      ASETUKSEN (EU) N:o 1024/2013 7 ARTIKLASSA TARKOITETUN TIIVIIN YHTEISTYÖN ALOITTAMISTA KOSKEVAN HAKEMUKSEN MALLI
      [Hakemuksen esittävä jäsenvaltio]

         Ilmoitus EKP:lle hakemuksesta aloittaa asetuksen (EU) N:o 1024/2013 7 artiklassa tarkoitettu tiivis yhteistyö

                  1.

                  [Hakemuksen esittävän jäsenvaltion nimi] pyytää tiiviin yhteistyön aloittamista Euroopan keskuspankin (EKP) kanssa asetuksen (EU) N:o 1024/2013 7 artiklan nojalla ja tiiviistä yhteistyöstä niiden osallistuvien jäsenvaltioiden kansallisten toimivaltaisten viranomaisten kanssa, joiden rahayksikkö ei ole euro, 31 päivänä tammikuuta 2014 annetun päätöksen EKP/2014/5 mukaisesti.

                  2.

                  [Hakemuksen esittävän jäsenvaltion nimi] sitoutuu

                              a)

                              varmistamaan, että sen kansallinen toimivaltainen viranomainen ja kansallinen nimetty viranomainen noudattavat EKP:n ohjeita, suuntaviivoja, toimenpiteitä tai kehotuksia, jotka koskevat valvottavia yhteisöjä (sellaisina kuin ne on määritelty päätöksessä EKP/2014/5);
                              Asiaa koskevassa kansallisessa lainsäädännössä varmistetaan erityisesti myös, että kansallinen toimivaltainen viranomainen ja kansallinen nimetty viranomainen velvoitetaan noudattamaan merkittäviä valvottavia yhteisöjä koskevia EKP:n erityisiä ohjeita, suuntaviivoja, kehotuksia ja toimenpiteitä sekä vähemmän merkittäviä valvottavia yhteisöjä koskevia EKP:n yleisiä ohjeita, suuntaviivoja, kehotuksia ja toimenpiteitä. Tältä osin [hakemuksen esittävän jäsenvaltion nimi] sitoutuu

                                          —

                                          hyväksymään asiaa koskevaa kansallista lainsäädäntöä, jolla varmistetaan, että säädökset, joita EKP antaa asetuksen (EU) N:o 1024/2013 nojalla, ovat velvoittavia ja täytäntöönpanokelpoisia [kyseessä olevan jäsenvaltion nimi] ja että sen kansallinen toimivaltainen viranomainen ja sen kansallinen nimetty viranomainen velvoitetaan toteuttamaan valvottavien yhteisöjen osalta toimenpiteet, joita EKP mahdollisesti edellyttää asetuksen (EU) N:o 1024/2013 7 artiklan 4 kohdan mukaisesti,

                                          —

                                          ilmoittamaan EKP:lle päivän, jona asiaa koskeva kansallinen lainsäädäntö on tullut voimaan.

                              b)

                              toimittamaan milloin tahansa sen jälkeen kun tiiviin yhteistyön aloittamista koskevasta hakemuksesta on ilmoitettu EKP:lle ja ennen tiiviin yhteistyön aloittamista EKP:n pyynnöstä sekä myöhemminkin myös kaikki kyseiseen jäsenvaltioon sijoittautuneita valvottavia yhteisöjä koskevat tiedot, joita EKP saattaa tarvita suorittaakseen kyseisistä valvottavista yhteisöistä kattavan arvioinnin, luottamukselliset tiedot mukaan luettuina.

                        EKP:lle on toimitettava seuraavat tiedot:

                              i)

                              jäljennös asiaa koskevista kansallisista lakiluonnoksista;

                              ii)

                              ajantasaiset tiedot hakemuksen esittävään jäsenvaltioon sijoittautuneista laitoksista sekä vähintään täydellinen luettelo seuraavista jäsenvaltiossa sijaitsevista yhteisöistä:

                                          —

                                          luottolaitokset,

                                          —

                                          rahoitusalan holdingyhtiöt tai rahoitusalan sekaholdingyhtiöt korkeimmalla konsolidointitasolla valvottavissa ryhmittymissä,

                                          —

                                          muiden maiden luottolaitosten rajatylittävät sivuliikkeet,

                                    sekä tiedot kunkin yhteisön kokonaisvaroista.
                              Jos luottolaitos on tytäryritys tai sivuliike, on toimitettava tieto siitä, mikä on sen emoyrityksenä toimiva laitos ja perimmäinen emoyrityksenä toimiva laitos.
                              Jos valvottavan ryhmän pääkonttori sijaitsee ja valvonta suoritetaan jäsenvaltiossa, on toimitettava tiedot sen ulkomailla sijaitsevista osista;

                              iii)

                              kansallisessa toimivaltaisessa viranomaisessa ja kansallisessa nimetyssä viranomaisessa olevat yhteyshenkilöt, joille EKP:n lisätiedustelut voidaan osoittaa.

            Jäsenvaltion puolesta
      [Allekirjoitus]
      Tiedoksi:

                  i)

                  Euroopan komissio

                  ii)

                  Euroopan pankkiviranomainen

                  iii)

                  Muut jäsenvaltiot

      LIITE II
      ASETUKSEN (EU) N:o 1024/2013 7 ARTIKLAN 2 KOHDAN c ALAKOHDAN NOJALLA ANNETTAVAN VAKUUTUKSEN MALLI
      Vakuutuksen antaja:
      [Hakemuksen esittävä jäsenvaltio]
      Vakuutuksen vastaanottaja:
      Euroopan keskuspankki (EKP)

         Vakuutus asetuksen (EU) N:o 1024/2013 7 artiklan 2 kohdan c alakohdan nojalla liittyen hakemukseen aloittaa asetuksen (EU) N:o 1024/2013 7 artiklassa tarkoitettu tiivis yhteistyö

      [Kyseessä olevan jäsenvaltion nimi] vakuuttaa, että se on hyväksynyt asiaa koskevaa kansallista lainsäädäntöä varmistaakseen, että säädökset, joita EKP antaa asetuksen (EU) N:o 1024/2013 nojalla, ovat velvoittavia ja täytäntöönpanokelpoisia [kyseessä olevan jäsenvaltion nimi] ja että sen kansallinen toimivaltainen viranomainen ja sen kansallinen nimetty viranomainen velvoitetaan toteuttamaan valvottavien yhteisöjen osalta toimenpiteet, joita EKP mahdollisesti edellyttää asetuksen (EU) N:o 1024/2013 7 artiklan 4 kohdan mukaisesti, ja että asiaa koskeva kansallinen lainsäädäntö tuli voimaan [LISÄÄ PÄIVÄMÄÄRÄ].
      Tämän vakuutuksen liitteenä olevassa oikeudellisessa lausunnossa vahvistetaan, että asiaa koskevassa kansallisessa lainsäädännössä on varmistettu, että kansallinen toimivaltainen viranomainen ja kansallinen nimetty viranomainen velvoitetaan noudattamaan merkittäviä valvottavia yhteisöjä koskevia EKP:n erityisiä ohjeita, suuntaviivoja, kehotuksia ja toimenpiteitä sekä vähemmän merkittäviä valvottavia yhteisöjä koskevia EKP:n yleisiä ohjeita, suuntaviivoja, kehotuksia ja toimenpiteitä.
      Jäsenvaltion puolesta
      [Allekirjoitus]

                  Liite

                  :

                  Jäljennös asiaa koskevasta kansallisesta lainsäädännöstä, jonka hakemuksen esittävä jäsenvaltio on hyväksynyt varmistaakseen, että säädökset, joita EKP on antanut asetuksen (EU) N:o 1024/2013 nojalla, ovat velvoittavia ja täytäntöönpanokelpoisia [kyseessä olevan jäsenvaltion nimi] ja että sen kansallinen toimivaltainen viranomainen ja sen kansallinen nimetty viranomainen velvoitetaan toteuttamaan valvottavien yhteisöjen osalta EKP:n mahdollisesti edellyttämät toimenpiteet.


Avis juridique important

|

31994D0562

94/562/EY: Neuvoston päätös, tehty 25 päivänä heinäkuuta 1994, Euroopan yhteisön vuonna 1982 tehdyn Yhdistyneiden kansakuntien merioikeusyleissopimuksen XI osan toteuttamiseen liittyvän sopimuksen allekirjoittamisesta ja yhteisön tämän sopimuksen sekä mainitun yleissopimuksen XI osan väliaikaisesta soveltamisesta

Virallinen lehti nro L 215 , 20/08/1994 s. 0009 - 0009 Suomenk. erityispainos Alue 11 Nide 32 s. 0128  Ruotsink. erityispainos Alue 11 Nide 32 s. 0128

NEUVOSTON PÄÄTÖS,tehty 25 päivänä heinäkuuta 1994,Euroopan yhteisön vuonna 1982 tehdyn Yhdistyneiden kansakuntien merioikeusyleissopimuksen XI osan toteuttamiseen liittyvän sopimuksen allekirjoittamisesta ja yhteisön tämän sopimuksen sekä mainitun yleissopimuksen XI osan väliaikaisesta soveltamisesta (94/562/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa,ottaa huomioon komission ehdotuksen,sekä katsoo, ettäYhdistyneiden kansakuntien merioikeusyleissopimuksen XI osan toteuttamiseen liittyvä sopimus, joka perustuu Yhdistyneiden kansakuntien pääsihteerin pitämiin epävirallisiin neuvotteluihin, varmistaa Yhdistyneiden kansakuntien merioikeusyleissopimuksen yleisen hyväksyttävyyden,Euroopan yhteisö on toimivaltaa koskevan julistuksen mukaisesti, jonka se antoi allekirjoittaessaan Yhdistyneiden kansakuntien merioikeusyleissopimuksen 7 päivänä joulukuuta 1984, toimivaltainen XI osan määräysten osalta kauppapoliittisissa kysymyksissä, mukaan lukien vilpillisten taloudellisten käytäntöjen valvonta,jäsenvaltiot ovat toimivaltansa osalta ilmoittaneet aikomuksestaan allekirjoittaa ja mahdollisuuksiensa mukaan soveltaa väliaikaisesti edellä mainittua sopimusta ja edellä mainitun yleissopimuksen XI osaa sellaisena kuin se on muutettuna tällä sopimuksella, jasopimuksen 3 artiklan mukaisesti Euroopan yhteisö voi allekirjoittaa edellä mainitun sopimuksen, jos enemmistö sen jäsenvaltioista on allekirjoittanut sen,ON PÄÄTTÄNYT SEURAAVAA:1 artikla1. Yhteisö allekirjoittaa Yhdistyneiden kansakuntien merioikeusyleissopimuksen XI osan toteuttamiseen liittyvän sopimuksen heti, kun mainitun sopimuksen 3 artiklan edellytykset ovat täyttyneet.2. Neuvoston puheenjohtajalla on oikeus nimetä henkilö, joka on valtuutettu allekirjoittamaan sopimus.3. Sopimuksen teksti on tämän päätöksen liitteenä.2 artiklaEdellä 1 artiklassa tarkoitettua sopimusta ja Yhdistyneiden kansakuntien merioikeusyleissopimuksen XI osaa sovelletaan väliaikaisesti heti kun mahdollista, mutta ei ennen 16 päivää marraskuuta 1994.Tehty Brysselissä 25 päivänä heinäkuuta 1994.Neuvoston puolestaPuheenjohtajaF.-CH. ZEITLER


title: Neuvoston päätös (EU) 2017/758, annettu 25 päivänä huhtikuuta 2017, pysyviä orgaanisia yhdisteitä koskevan Tukholman yleissopimuksen sopimuspuolten konferenssin kahdeksannessa kokouksessa Euroopan unionin puolesta esitettävästä kannasta liitteiden A, B ja C muuttamista koskeviin ehdotuksiin

text:
               29.4.2017

               FI

               Euroopan unionin virallinen lehti

               L 113/45

         NEUVOSTON PÄÄTÖS (EU) 2017/758,
   annettu 25 päivänä huhtikuuta 2017,
   pysyviä orgaanisia yhdisteitä koskevan Tukholman yleissopimuksen sopimuspuolten konferenssin kahdeksannessa kokouksessa Euroopan unionin puolesta esitettävästä kannasta liitteiden A, B ja C muuttamista koskeviin ehdotuksiin
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Pysyviä orgaanisia yhdisteitä koskeva Tukholman yleissopimus, jäljempänä ’yleissopimus’, hyväksyttiin Euroopan yhteisön puolesta 14 päivänä lokakuuta 2004 tehdyllä neuvoston päätöksellä 2006/507/EY (1).

               (2)

               Unioni on pannut yleissopimuksessa vahvistetut velvoitteet täytäntöön unionin oikeudessa Euroopan parlamentin ja neuvoston asetuksella (EY) N:o 850/2004 (2).

               (3)

               Unioni pitää erittäin tärkeänä, että yleissopimuksen liitettä A, B ja/tai C laajennetaan vähitellen uusilla aineilla, jotka täyttävät pysyviä orgaanisia yhdisteitä (POP) koskevat kriteerit, siten, että otetaan huomioon ennalta varautumisen periaate sekä pyritään saavuttamaan yleissopimuksen tavoite ja täyttämään Johannesburgin kestävän kehityksen huippukokouksessa vuonna 2002 tehty hallitusten sitoumus siitä, että kemikaalien haitalliset vaikutukset minimoidaan vuoteen 2020 mennessä.

               (4)

               Yleissopimuksen 22 artiklan mukaan sopimuspuolten konferenssi voi tehdä päätöksiä yleissopimuksen liitteen A, B ja/tai C muuttamisesta. Kyseiset päätökset tulevat voimaan vuoden kuluttua siitä päivästä, jona tallettaja on antanut muutoksen tiedoksi, paitsi niiden yleissopimuksen sopimuspuolten, jäljempänä ’sopimuspuolet’, osalta, jotka ovat päättäneet jättäytyä liitteen muutoksen ulkopuolelle.

               (5)

               Sen jälkeen kun Norja teki kaupallista dekabromidifenyylieetteriä (c-dekaBDE) koskevan esityksen vuonna 2013, yleissopimuksen nojalla perustettu pysyvien orgaanisten yhdisteiden arviointikomitea, jäljempänä ’arviointikomitea’, on saanut päätökseen c-dekaBDE:tä koskevan työnsä. Arviointikomitea katsoi, että c-dekaBDE täyttää yleissopimuksessa asetetut kriteerit aineen lisäämiseksi yleissopimuksen liitteeseen A. Yleissopimuksen sopimuspuolten konferenssin odotetaan kahdeksannessa kokouksessaan päättävän c-dekaBDE:n lisäämisestä yleissopimuksen liitteeseen A.

               (6)

               Dekabromidifenyylieetterin valmistusta, markkinoille saattamista ja käyttöä aineena, muiden aineiden ainesosina, seoksissa ja esineissä rajoitetaan komission asetuksella (EU) 2017/227 (3), jolla Euroopan parlamentin ja neuvoston asetuksen (EY) N:o 1907/2006 (4) (REACH) liitteeseen XVII lisättiin 67 kohta, jäljempänä ’67 kohta’. Dekabromidifenyylieetterin valmistus, markkinoille saattaminen ja käyttö on 67 kohdan mukaan sallittua rajoitetun ajan ainoastaan uusien ilma-alusten valmistukseen sekä ilma-alusten, moottoriajoneuvojen, maa- ja metsätaloudessa käytettävien ajoneuvojen ja tiettyjen koneiden varaosien valmistukseen.

               (7)

               Sen jälkeen kun unioni teki lyhytketjuisia kloorattuja parafiineja, jäljempänä ’SCCP’, koskevan esityksen vuonna 2006, arviointikomitea on katsonut, että SCCP:t täyttävät yleissopimuksessa asetetut kriteerit niiden lisäämiseksi yleissopimuksen liitteeseen A. Yleissopimuksen sopimuspuolten konferenssin odotetaan kahdeksannessa kokouksessaan päättävän SCCP:iden lisäämisestä yleissopimuksen liitteeseen A.

               (8)

               SCCP:iden tuotanto, markkinoille saattaminen ja käyttö on tietyin vapautuksin kielletty asetuksella (EY) N:o 850/2004, sellaisena kuin se on muutettuna komission asetuksella (EU) 2015/2030 (5). Kyseisessä muutetussa asetuksessa myös vahvistetaan raja-arvot SCCP:iden esiintymiselle valmistusprosessin tuloksena saatavissa muissa klooratuissa parafiiniseoksisssa. Koska SCCP:t voivat kaukokulkeutua ympäristössä, niiden käytön asteittainen lopettaminen maailmanlaajuisesti hyödyttäisi unionin kansalaisia enemmän kuin niiden kieltäminen ainoastaan unionissa asetuksen (EY) N:o 850/2004 mukaisesti.

               (9)

               Sen jälkeen kun unioni teki heksaklooributadieenia (HCBD) koskevan esityksen vuonna 2011, arviointikomitea on katsonut, että HCBD täyttää yleissopimuksessa asetetut kriteerit aineen lisäämiseksi yleissopimuksen liitteisiin A ja C. Sopimuspuolten konferenssi päätti seitsemännessä kokouksessaan lisätä HCBD:n yleissopimuksen liitteeseen A. Sopimuspuolten konferenssi kuitenkin hyväksyi päätöksen SC-7/11, jolla arviointikomiteaa pyydettiin arvioimaan HCBD:tä tarkemmin käyttäen perustana uusia käytettävissä olevia tietoja, jotka liittyvät aineen lisäämiseen yleissopimuksen liitteeseen C, ja esittämään sopimuspuolten konferenssille HCBD:n lisäämistä liitteeseen C koskevan suosituksen käsiteltäväksi sopimuspuolten konferenssin kahdeksannessa kokouksessa.

               (10)

               HCBD:n tuotanto, markkinoille saattaminen ja käyttö on kielletty unionissa asetuksella (EY) N:o 850/2004, sellaisena kuin se on muutettuna komission asetuksella (EU) N:o 519/2012 (6), mutta sitä voi muodostua tahattomasti joissakin teollisuustoiminnoissa. Tällaiset toiminnot kuuluvat Euroopan parlamentin ja neuvoston direktiivin 2010/75/EU (7) soveltamisalaan ja edellyttävät tiettyjen päästönhallintatoimenpiteiden soveltamista. Koska HCBD voi kaukokulkeutua ympäristössä, tämän aineen tahattomia päästöjä koskevat maailmanlaajuiset toimet hyödyttäisivät unionin kansalaisia enemmän kuin asetuksen (EY) N:o 850/2004 mukaisesti ainoastaan unionissa toteutettavat toimet.

               (11)

               Perfluorioktaanisulfonihappo (PFOS) ja sen johdannaiset sisältyvät yleissopimuksen liitteeseen B, ja niihin on liitetty eräitä ”sallittuja käyttötarkoituksia”. Sopimuspuolten konferenssia pyydetään tarkastelemaan, ovatko nämä sallitut käyttötarkoitukset edelleen tarpeellisia. Asetuksella (EY) N:o 850/2004 kielletään PFOS:n tuotanto, markkinoille saattaminen ja käyttö mutta vapautetaan kiellosta tietyt käyttötarkoitukset, joita unionissa tarvitaan edelleen. Unionin olisi sen vuoksi tuettava sellaisten PFOS:n ja sen johdannaisten sallittujen käyttötarkoitusten poistamista, joita sopimuspuolet eivät enää tarvitse, lukuun ottamatta sallittuja käyttötarkoituksia, jotka koskevat puolijohteissa käytettäviä valonkestäviä pinnoitteita ja heijastuksenestopinnoitteita, yhdistelmäpuolijohteissa ja keraamisissa suodattimissa käytettäviä syövytteitä sekä ainoastaan suljetuissa järjestelmissä tapahtuvaa kovametallipäällystystä,

         ON HYVÄKSYNYT TÄMÄN PÄÄTÖKSEN:
   1 artikla
   1.   Tukholman yleissopimuksen sopimuspuolten konferenssin, jäljempänä ’sopimuspuolten konferenssi’, kahdeksannessa kokouksessa unionin puolesta estettävä kanta on pysyvien orgaanisten yhdisteiden arviointikomitean asiaan liittyvien suositusten mukaisesti tukea

               —

               kaupallisessa dekabromidifenyylieetterissä (c-decaBDE) esiintyvän dekabromidifenyylieetterin (BDE-209) lisäämistä yleissopimuksen liitteeseen A erityisin vapautuksin, jotka koskevat dekaBDE:n tuotantoa ja käyttöä varaosien valmistukseen autoteollisuudessa. Unioni tukee tätä lisäystä ilma-aluksia ja ilma-alusten varaosia koskevin erityisin vapautuksin asetuksen (EU) 2017/227 mukaisesti sekä maa- ja metsätaloudessa käytettävien ajoneuvojen ja tiettyjen koneiden varaosia koskevin erityisin vapautuksin, jos muut sopimuspuolet tai suoraan osallisina olevat sidosryhmät voivat osoittaa niiden tarpeellisuuden;

               —

               lyhytketjuisten kloorattujen parafiinien (SCCP) lisäämistä yleissopimuksen liitteeseen A;

               —

               heksaklooributadieenin (HCBD) lisäämistä yleissopimuksen liitteeseen C;

               —

               seuraavien sallittujen käyttötarkoitusten poistamista perfluorioktaanisulfonihappoa (PFOS) ja sen johdannaisia koskevasta merkinnästä yleissopimuksen liitteessä B: valokuvien valmistus, ilmailualan hydraulinesteet, tietyt lääkinnälliset laitteet (kuten ETFE-kerrokset (etyleenitetrafluorietyleenikopolymeeri) ja säteilyä läpäisemättömän ETFE:n valmistus, in vitro -diagnostiikkaan tarkoitetut lääkinnälliset laitteet sekä CCD-värisuodattimet), sammutusvaahdot sekä Atta- ja Acromyrmex-lajeihin kuuluvien lehdenleikkaajamuurahaisten torjunnassa käytettävät hyönteissyötit.

         2.   Tämän kannan tarkentamisesta ottaen huomioon sopimuspuolten konferenssin kahdeksannessa kokouksessa tapahtuva tilanteen kehittyminen voidaan sopia paikan päällä koordinoiden.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 25 päivänä huhtikuuta 2017.

            Neuvoston puolesta

            Puheenjohtaja

         I. BORG

      (1)  Neuvoston päätös 2006/507/EY, tehty 14 päivänä lokakuuta 2004, pysyviä orgaanisia yhdisteitä koskevan Tukholman yleissopimuksen hyväksymisestä Euroopan yhteisön puolesta (EUVL L 209, 31.7.2006, s. 1).

      (2)  Euroopan parlamentin ja neuvoston asetus (EY) N:o 850/2004, annettu 29 päivänä huhtikuuta 2004, pysyvistä orgaanisista yhdisteistä ja direktiivin 79/117/ETY muuttamisesta (EUVL L 158, 30.4.2004, s. 7).

      (3)  Komission asetus (EU) 2017/227, annettu 9 päivänä helmikuuta 2017, kemikaalien rekisteröinnistä, arvioinnista, lupamenettelyistä ja rajoituksista annetun Euroopan parlamentin ja neuvoston asetuksen (EY) N:o 1907/2006 (REACH) liitteen XVII muuttamisesta bis(pentabromifenyyli)eetterin osalta (EUVL L 35, 10.2.2017, s. 6).

      (4)  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

      (5)  Komission asetus (EU) 2015/2030, annettu 13 päivänä marraskuuta 2015, pysyvistä orgaanisista yhdisteistä annetun Euroopan parlamentin ja neuvoston asetuksen (EY) N:o 850/2004 liitteen I muuttamisesta (EUVL L 298, 14.11.2015, s. 1).

      (6)  Komission asetus (EU) N:o 519/2012, annettu 19 päivänä kesäkuuta 2012, pysyvistä orgaanisista yhdisteistä annetun Euroopan parlamentin ja neuvoston asetuksen (EY) N:o 850/2004 liitteen I muuttamisesta (EUVL L 159, 20.6.2012, s. 1).

      (7)  Euroopan parlamentin ja neuvoston direktiivi 2010/75/EU, annettu 24 päivänä marraskuuta 2010, teollisuuden päästöistä (yhtenäistetty ympäristön pilaantumisen ehkäiseminen ja vähentäminen) (EUVL L 334, 17.12.2010, s. 17).


Avis juridique important

|

32003D0806

2003/806/YUTP: Neuvoston päätös 2003/806/YUTP, tehty 17 päivänä marraskuuta 2003, Euroopan unionin osallistumista käsiaseiden ja kevyiden aseiden epävakauttavan keskittymisen ja leviämisen torjumiseen Kambodžassa koskevan yhteisen toiminnan 1999/34/YUTP täytäntöönpanemista koskevan päätöksen 1999/730/YUTP voimassaolon jatkamisesta ja muuttamisesta

Virallinen lehti nro L 302 , 20/11/2003 s. 0037 - 0038

Neuvoston päätös 2003/806/YUTP,tehty 17 päivänä marraskuuta 2003,Euroopan unionin osallistumista käsiaseiden ja kevyiden aseiden epävakauttavan keskittymisen ja leviämisen torjumiseen Kambodzassa koskevan yhteisen toiminnan 1999/34/YUTP täytäntöönpanemista koskevan päätöksen 1999/730/YUTP voimassaolon jatkamisesta ja muuttamisestaEUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 23 artiklan 2 kohdan,ottaa huomioon neuvoston yhteisen toiminnan 2002/589/YUTP 12 päivältä heinäkuuta 2002 Euroopan unionin osallistumisesta käsiaseiden ja kevyiden aseiden epävakauttavan keskittymisen ja leviämisen torjumiseen(1), ja erityisesti sen 6 artiklan,sekä katsoo seuraavaa:(1) Neuvosto teki 15 päivänä marraskuuta 1999 Euroopan unionin osallistumista käsiaseiden ja kevyiden aseiden epävakauttavan keskittymisen ja leviämisen torjumiseen Kambodzassa koskevan päätöksen 1999/730/YUTP(2), jolla oli tarkoitus panna täytäntöön yhteinen toiminta 1999/34/YUTP(3).(2) Eräitä tavoitteita ei ole pystytty saavuttamaan ennen 15 päivää marraskuuta 2003, jolloin päätöksen 2002/904/YUTP voimassaolo päättyi, kun taas toisia tavoitteita olisi vahvistettava ja laajennettava edellä mainitun määräpäivän jälkeen.(3) Euroopan unioni on rahoittanut vuodesta 1999 käsiaseiden ja kevyiden aseiden epävakauttavan keskittymisen ja leviämisen torjumista Kambodzassa yhteisen toiminnan 1999/34/YUTP mukaisesti 5135992 eurolla. Euroopan unionin osallistumisen jatkuminen on osaltaan jatkoa kevyiden aseiden kaikenlaisen laittoman kaupan ehkäisemistä, torjumista ja poistamista koskevalle toimintaohjelmalle, jonka pienaseiden ja kevyiden aseiden laittoman kaupan kaikkia näkökohtia koskeva Yhdistyneiden Kansakuntien kansainvälinen konferenssi hyväksyi New Yorkissa 9-20 päivänä heinäkuuta 2001. Tämän pitäisi kannustaa muita tuenantajia tukemaan ponnisteluja kevyiden aseiden ja pienaseiden vähentämiseksi ja valvomiseksi sekä tarvittaessa mahdollistaa yhteisten hankkeiden toteuttaminen muiden tuenantajien kanssa.(4) Tämän vuoksi päätöksen 1999/730/YUTP voimassaoloa olisi jatkettava ja sitä olisi muutettava.ON PÄÄTTÄNYT SEURAAVAA:1 artiklaMuutetaan päätös 1999/730/YUTP seuraavasti:a) Korvataan 3 artiklan 1 kohdassa oleva 1568000 euron määräinen rahoitusohje 1436953 euron määräisellä rahoitusohjeella.b) Korvataan 4 artiklan toisessa kohdassa päivämäärä "15 päivänä marraskuuta 2003" päivämäärällä "15 päivänä marraskuuta 2004".c) Korvataan liite tämän päätöksen liitteellä.2 artiklaTätä päätöstä noudatetaan 16 päivästä marraskuuta 2003.3 artiklaTämä päätös julkaistaan Euroopan unionin virallisessa lehdessä.Tehty Brysselissä 17 päivänä marraskuuta 2003.Neuvoston puolestaPuheenjohtajaF. Frattini(1) EYVL L 191, 19.7.2002, s. 1.(2) EYVL L 294, 16.11.1999, s. 5, päätös sellaisena kuin se on viimeksi voimassaololtaan jatkettuna ja muutettuna päätöksellä 2002/904/YUTP (EYVL L 313, 16.11.2002, s. 1).(3) EYVL L 9, 15.1.1999, s. 1. Yhteinen toiminta kumottu yhteisellä toiminnalla 2002/589/YUTP (EYVL L 191, 19.7.2002, s. 1).LIITEHANKKEEN PÄÄLLIKÖN TEHTÄVÄNKUVAUS (2004)1. Hankkeen päällikkö, joka toimii yhteistyössä Kambodzan asevoimien kanssa, jatkaa tässä tarkoituksessa toimintaa, joka liittyy asevarastojen kirjanpitoon, hallinnointiin ja turvallisuuteen sekä alan politiikkojen, suuntaviivojen ja käytäntöjen kehittämiseen. Tätä varten hankkeen päällikkö huolehtii aiemmin sotilasalueella 2 (Kampong Cham), sotilasalueella 4 (Siem Reap) ja sotilasalueella 5 (Battambang) täytäntöönpantujen hankkeiden seurannasta. Hän huolehtii tiiviissä yhteistyössä puolustusministeriön kanssa siitä, että asianomaiset viranomaiset ovat mukana sotilasalueella 1 (Stung Treng) toteutettavan uuden hankkeen määrittelyssä ja toteuttamisessa. Jos käytettävissä on varoja, hän järjestää samoin edellytyksin hankkeen jollakin muulla sotilasalueella ja jatkaa kansallisella tasolla koulutukseen, järjestelmien kehittämiseen ja aseiden rekisteröintiin liittyviä toimia.Vuonna 2003 toteutettavan pilottihankkeen jälkeen, joka liittyy kansallisen poliisin asevarastojen kirjanpitoon, hallinnointiin ja turvallisuuteen, hankkeen päällikkö toteuttaa, jos käytettävissä on varoja, tiiviissä yhteistyössä sisäasiainministeriön kanssa asevarastojen kirjanpitoon, hallinnointiin ja turvallisuuteen liittyvän uuden hankkeen. Jos tällainen hanke toteutetaan, hän huolehtii siitä, että asianomaiset viranomaiset osallistuvat tiiviisti sen täytäntöönpanoon ja alan politiikkojen, suuntaviivojen ja käytäntöjen edelleen kehittämiseen niiden kokemusten pohjalta, joita on saatu edellä mainitun vuonna 2003 toteutetun pilottihankkeen yhteydessä.2. Hankkeen päällikkö tukee ja edistää jatkuvasti alan asiantuntijoiden avustamana kerättyjen aseiden ja tarvittaessa armeijan sekä poliisi- ja turvallisuusjoukkojen ylimääräisten aseiden pienimuotoiseen ja laajamittaiseen julkiseen hävittämiseen liittyvää hallituksen ohjelmaa (erityisesti osana mahdollista kotiuttamisohjelmaa). Hankkeen päällikkö tukee lisäksi edelleen hallitusta niiden aseiden etsimisessä ja tuhoamisessa, jotka on piilotettu asekätköihin aseellisten selkkausten aikana ja niiden päätyttyä.Hankkeen päällikkö valvoo ja seuraa edelleen vapaaehtoista aseiden luovuttamista koskevien ohjelmien (mukaan lukien "Aseiden vastineeksi kehitystä") toteutusta paikallisten valtioista riippumattomien järjestöjen eri maakunnissa toteuttamien pienimuotoisten hankkeiden avulla erityisesti tekemällä yhteistyötä kansallisten ja kansainvälisten kehitysyhteistyöjärjestöjen kanssa järjestettäessä pienaseiden tiedostamiseen liittyvää toimintaa kyseisten kehitysyhteistyöjärjestöjen kohdealueilla. Hankkeen päällikkö voi tarvittaessa rajoitetusti tukea aseuudistuksesta ja sen hallinnoinnista vastaavan toimikunnan (National Commission for Weapons Reform and Management) valmiuksien kehittämistä ja uutta aselakia koskevia kasvatuksellisia hankkeita, kun kyseinen laki tulee voimaan.3. Hankkeen päällikkö myöntää taloudellista tukea valtioista riippumattomille järjestöille Kambodzassa, muun muassa aseiden vähentämistä Kambodzassa käsittelevälle yhteiselle työryhmälle, tukeakseen niiden toimintaa, joka koskee esimerkiksi pienaseisiin ja kevyisiin aseisiin liittyvää valistusta, tietojen vaihtoa ja koulutusohjelmia. Tätä toimintaa voidaan toteuttaa tietyillä alueilla Kambodzassa sen mukaan, mitä hankkeen päällikön ja asianomaisten järjestöjen kesken sovitaan. Erityistä huomiota kiinnitetään edellä mainittujen järjestöjen keskuudessa toteutettavan koordinoinnin ja varainhoitoon liittyvän yhteistyön kehittämiseen siltä osin kuin niiden toiminta liittyy EU:n ASAC-hankkeeseen.4. Hankkeen päällikkö varmistaa, että otetaan käyttöön tarkoituksenmukaiset menettelyt toiminnan tehokasta seurantaa ja arviointia varten. Tätä varten hän pyrkii saamaan Kambodzan hallituksen sekä poliisi- ja turvajoukkojen täyden yhteistyön.5. Hankkeen päällikkö kannustaa muita tuenantajia tukemaan kevyiden aseiden ja pienaseiden vähentämiseen ja valvontaan tähtääviä ponnisteluja ja avustaa niitä tässä; hän on myös tarvittaessa valmis toteuttamaan tällaisia hankkeita yhdessä muiden tuenantajien kanssa tässä tehtävänkuvauksessa esitettyjen toimivaltuuksien rajoissa. Koska Euroopan unionin tehtävänä on toimia alan edelläkävijänä, hankkeen johtajalla on oltava keskeinen asema kansainvälisissä toimissa, ja hän osallistuu tarvittaessa muiden tuenantajien tukemien hankkeiden hallinnointiin.Hankkeen päällikkö laatii Euroopan unionin tuen mahdollista uudelleenjärjestelyä koskevia suunnitelmia pienaseiden ja kevyiden aseiden vähentämiseksi ja valvomiseksi Kambodzassa sekä Kambodzan kuninkaallisten asevoimien asevarastojen kirjanpitoon, hallinnointiin ja turvallisuuteen liittyvän työn jatkamiseksi, jos muut toiminnat lopetetaan vuonna 2004.